**สำเนารายงานการประชุมสภาองค์การบริหารส่วนตำบลสร้างถ่อน้อย**

**สมัยสามัญ สมัยที่ 4 ประจำปี 2561**

**วันที่ 12 เดือน พฤศจิกายน พ.ศ. 2561 เวลา 09.00 น.**

**ณ ห้องประชุมสภาองค์การบริหารส่วนตำบลสร้างถ่อน้อย**

**ผู้เข้าประชุม 24 คน ผู้ไม่มาประชุม - คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายสุวรรณ์ บุษย์จันทร์ | ประธานสภาฯ | สุวรรณ์ บุษย์จันทร์ |  |
| 2 | นายแฮม สุภชาติ | รองประธานสภาฯ | แฮม สุภชาติ |  |
| 3 | นายทองคำ สายสะอาด | ส.อบต. หมู่.1 | ทองคำ สายสะอาด |  |
| 4 | นายคูณ ละมุล | ส.อบต. หมู่.1 | คูณ ละมุล |  |
| 5 | นายสาคร รวมวงค์ | ส.อบต. หมู่.2 | สาคร รวมวงค์ |  |
| 6 | นายบุญ มณีพันธ์ | ส.อบต. หมู่.3 | บุญ มณีพันธ์ |  |
| 7 | นายเทียรชัย สายสุด | ส.อบต. หมู่.3 | เทียรชัย สายสุด |  |
| 8 | นายประดิษฐ์ ศรีมาชัย | ส.อบต. หมู่.5 | ประดิษฐ์ ศรีมาชัย |  |
| 9 | นายลำไย วิริยะพันธ์ | ส.อบต. หมู่.5 | ลำไย วิริยะพันธ์ |  |
| 10 | นายวัลลภ คุณสัตย์ | ส.อบต. หมู่.6 | วัลลภ คุณสัตย์ |  |
| 11 | นายอุดม มีศรี | ส.อบต. หมู่.6 | อุดม มีศรี |  |
| 12 | นายสมพงษ์ อาศัย | ส.อบต. หมู่.7 | สมพงษ์ อาศัย |  |
| 13 | นายถวิล กลมเกลียว | ส.อบต. หมู่.7 | ถวิล กลมเกลียว |  |
| 14 | นายอดุลย์ ยืนสุข | ส.อบต. หมู่.8 | อดุลย์ ยืนสุข |  |
| 15 | นายอุทัย สมบูรณ์ | ส.อบต. หมู่.9 | อุทัย สมบูรณ์ |  |
| 16 | นายวัฒนา สมานพงษ์ | ส.อบต. หมู่.9 | วัฒนา สมานพงษ์ |  |
| 17 | นายสมบัติ อุดมลาภ | ส.อบต. หมู่.10 | สมบัติ อุดมลาภ |  |
| 18 | นายบุญมา มาลาอุตม์ | ส.อบต. หมู่.10 | บุญมา มาลาอุตม์ |  |
| 19 | นายณรงค์ฤทธิ์ สายสะอาด | ส.อบต. หมู่.11 | - | ลา |
| 20 | นายอุบล กุลวงค์ | ส.อบต. หมู่.11 | อุบล กุลวงค์ |  |
| 21 | นายวิชิต สุขใจ | ส.อบต. หมู่.12 | วิชิต สุขใจ |  |
| 22 | นายสมร มูลเพ็ญ | ส.อบต. หมู่.12 | สมร มูลเพ็ญ |  |
| 23 | นายทองดี บุญปก | ส.อบต. หมู่.13 | ทองดี บุญปก |  |
| 24 | นายสุมล นวลเพ็ญ | ส.อบต. หมู่.13 | สุมล นวลเพ็ญ |  |
| 25 | นายธนิต เสียงใส | เลขานุการสภา อบต. | ธนิต เสียงใส |  |

-2-

**ผู้เข้าร่วมประชุม 10 คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายดาบชัย พิทักษ์เทพสมบัติ | นายก อบต. | ดาบชัย พิทักษ์เทพสมบัติ |  |
| 2 | นายณัฐพล ศิริคุณ | รองนายก อบต. | ณัฐพล ศิริคุณ |  |
| 3 | นายสมศักดิ์ สุนทรพินิจ | รองนายก อบต. | สมศักดิ์ สุนทรพินิจ |  |
| 4 | นางสาวนนทพร สมัครไทย | รองปลัด อบต. | นนทพร สมัครไทย |  |
| 5 | นายเชวงศักดิ์ พุทโธ | นักวิชาการสาธารณสุข | เชวงศักดิ์ พุทโธ |  |
| 6 | นายสฤษดิ์ ขุมทอง | หัวหน้าสำนักปลัด | สฤษดิ์ ขุมทอง |  |
| 7 | นายยอดเพชร พรมหล่อ | ผู้อำนวยการกองช่าง | ยอดเพชร พรมหล่อ |  |
| 8 | นางจริยา พรมหล่อ | นักวิเคราะห์นโยบายฯ | จริยา พรมหล่อ |  |
| 9 | นางวิไลวรรณ ลุนพรม | นักวิชาการศึกษา | วิไลวรรณ ลุนพรม |  |
| 10 | นายภาณุวัฒน์ โสคำภา | ผู้อำนวยการกองการศึกษา | ภาณุวัฒน์ โสคำภา |  |

**เริ่มประชุมเวลา 09.00 น**

เมื่อที่ประชุมพร้อมแล้ว ประธานสภาองค์การบริหารส่วนตำบลสร้างถ่อน้อย ได้จุดธูปเทียนบูชาพระรัตนตรัย เลขานุการสภา องค์การบริหารส่วนตำบลสร้างถ่อน้อย อ่านประกาศเรียกประชุมสภาองค์การบริหารส่วนตำบลสร้างถ่อน้อย สมัยสามัญ สมัยที่ 4 ประจำปี พ.ศ. 2561 ตามมติที่ประชุมสภาองค์การบริหารส่วนตำบลสร้างถ่อน้อย สมัยสามัญ สมัยแรก ประจำปี พ.ศ. 2560 เมื่อวันที 7 กุมภาพันธ์ 2561 เห็นชอบให้มีการกำหนดสมัยประชุมสามัญ ประจำปี พ.ศ. 2561 โดยกำหนดสมัยสามัญ สมัยที่ 4 ประจำปี พ.ศ. 2561 เริ่มวันที่ 1 พฤศจิกายน 2561 มีกำหยด 15 วัน นั้น

บัดนี้ สภาองค์การบริหารส่วนตำบลสร้างถ่อน้อย มีเรื่องพิจารณาในวงงานขององค์การบริหารส่วนตำบลสร้างถ่อน้อย จึงอาศัยอำนาจตามความ ในข้อ 22 แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 จึงเรียกประชุมสภาองค์การบริหารส่วนตำบลสร้างถ่อน้อย สมัยสามัญ สมัยที่ 4 ประจำปี พ.ศ. 2561 ในวันที่ 12 พฤศจิกายน 2561 ณ ห้องประชุมองค์การบริหารส่วนตำบลสร้างถ่อน้อย

นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้กล่าวเปิดประชุมตามระเบียบวาระต่างๆ ดังนี้

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้แจ้งเรื่องให้ที่ประชุมรับทราบดังต่อไปนี้

1.1 แจ้งว่าวันนี้มีสมาชิกสภาอบต.สร้างถ่อน้อย ขอลา 1 คน คือนายณรงค์ฤทธิ์ สายสะอาด สมาชิกสภาอบต.สร้างถ่อน้อย หมู่ 11 เพื่อเดินทางไปเยี่ยมญาติที่ประสบอุบัติเหตุทางรถยนต์ที่จังหวัดเชียงใหม่

-3-

1.2 แจ้งเรื่องข้อบัญญัติงบประมาณประจำปี พ.ศ. 2562 ได้รับอนุมัติจากนายอำเภอหัวตะพานแล้วเมื่อวันที่ 26 กันยายน 2561 และ อบต.สร้างถ่อน้อยได้ให้เอกสารนี้แก่สมาชิกสภา อบต.สร้างถ่อน้อยทุกท่านแล้ว ขอให้นำไปให้ตรวจสอบในการพัฒนาของทุกหมู่บ้านด้วย

1.3 แจ้งเรื่องการจัดงานประเพณีลอยกระทงร่วมกับอำเภอหัวตะพาน ประจำปี 2561 ในระหว่างวันที่ 21 – 22 พฤศจิกายน 2561 โดยกองการศึกษาจะได้ชี้แจงในวาระอื่นๆ

**มติที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

**มติที่ประชุม รับรองรายงานการประชุมสมัยสามัญ สมัยที่ 3 ครั้งที่ 3 ประจำปี 2561**

**เมื่อวันที่ 15 เดือน สิงหาคม 2561**

**ระเบียบวาระที่ 3 เรื่อง เพื่อทราบ**

**3.1 รายงานผลการติดตามประเมินผลแผนพัฒนาท้องถิ่นสี่ปี พ.ศ. 2561 – 2564**

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงว่า อบต.สร้างถ่อน้อยได้รับผลการประเมินจากคณะกรรมการประเมินผลแผนพัฒนา อบต.สร้างถ่อน้อย ซึ่งมีการประชุมเมื่อวันที่ 6 พฤศจิกายน 2561 และได้มอบหมายให้ นางจริยา พรมหล่อ นักวิเคราะห์นโยบายและแผนชำนาญการ ได้ชี้แจงต่อไป

-นางจริยา พรมหล่อ นักวิเคราะห์นโยบายและแผนชำนาญการ ได้ชี้แจงว่ามีผลการติดตามประเมินผลแผนพัฒนาท้องถิ่น (พ.ศ. 2561 – 2564) ประจำปีงบประมาณ พ.ศ. 2561 ข้อ 1 – 4 รายละเอียดตามเอกสาร ข้อ 1-4 โดยสรุปดังนี้

**ข้อ 1** สรุปการติดตามประเมินผลแผนพัฒนาท้องถิ่น (พ.ศ. 2561 – 2564) ประจำปีงบประมาณ พ.ศ. 2561 **(เอกสาร 1)** ดังนี้

1. โครงการที่บรรจุในแผนพัฒนาสี่ปี พ.ศ. 2561 – 2564 จำนวน 94 โครงการ

2. นำมาตราไว้ในข้อบัญญัติงบประมาณรายจ่ายประจำปี พ.ศ. 2561 จำนวน 78 โครงการ

3. อยู่ระหว่างดำเนินการ จำนวน 1 โครงการ

4. ดำเนินการเสร็จแล้ว จำนวน 67 โครงการ

5. ไม่ได้ดำเนินการ จำนวน 10 โครงการ

**ข้อ 2** สรุปการติดตามประเมินผลแผนพัฒนาท้องถิ่น (พ.ศ. 2561 – 2564) เพิ่มเติม/เปลี่ยนแปลง (ครั้งที่ 1/2561) **(เอกสาร 2)** ดังนี้

1. โครงการที่บรรจุในแผนพัฒนาสี่ปี พ.ศ. 2561 – 2564 เพิ่มเติม/เปลี่ยนแปลง (ครั้งที่ 1/2561) จำนวน 37 โครงการ

2. นำมาตราไว้ในข้อบัญญัติงบประมาณรายจ่ายประจำปี พ.ศ. 2561/จ่ายเงินสะสม/โอน จำนวน 37 โครงการ

-4-

3. อยู่ระหว่างดำเนินการ จำนวน - โครงการ

4. ดำเนินการเสร็จแล้ว จำนวน 37 โครงการ

5. ไม่ได้ดำเนินการ จำนวน - โครงการ

**ข้อ 3** สรุปการติดตามประเมินผลแผนพัฒนาท้องถิ่น (พ.ศ. 2561 – 2564) สำหรับโครงการที่ประสานโครงการพัฒนาจังหวัด (ตามแบบ ผ05) **(เอกสาร 3)** ดังนี้

|  |  |  |  |  |
| --- | --- | --- | --- | --- |
| **ลำดับที่** | **โครงการตามแผนพัฒนาสี่ปี**  **พ.ศ.2561 - 2564** | **เป้าหมาย** | **ดำเนินโครงการ** | **หมายเหตุ** |
| **(ประจำปี 2561)** | **(ผลผลิตของโครงการ)** |
| **1. ยุทธศาสตร์การพัฒนาด้านโครงสร้างพื้นฐานและระบบสาธารณูปโภค** | | | | |
| 1 | โครงการขุดลอกหนอง นพค.51 บ้านหนองไหล หมู่ที่ 6 | ขนาดกว้าง 50 เมตร ยาว 95 เมตร ลึก 3 เมตร ปริมาณ ดินขุดไม่น้อยกว่า13,053 ลบ.ม. | / | อำเภอหัวตะพานดำเนินการ |
| 2 | โครงการขุดลอกหนองดอนปู่ตา บ้านโนนแคน หมู่ 12 | ขนาดกว้าง 70 เมตร ยาว 80 เมตร ลึก 2 เมตร ปริมาณดินขุดไม่น้อยกว่า 10,632 ลบ.ม. | / | อำเภอหัวตะพานดำเนินการ |
| 3 | โครงการขุดลอกหนองพิเศษ  หมู่ 5 | ขนาดกว้าง 55 เมตร ยาว 55 เมตร ลึก 3.5 เมตร ปริมาณดินขุดไม่น้อยกว่า 9,411 ลบ.ม. | / | อำเภอหัวตะพานดำเนินการ |
| 4 | โครงการขุดลอกหนองหิน  หมู่ที่ 9 บ้านนาคู | ขนาดกว้าง 70 เมตร ยาว 135 เมตร ลึก 0.50 เมตร ปริมาณดินขุดไม่น้อยกว่า 4,640 ลบ.ม. | / | อำเภอหัวตะพานดำเนินการ |
| 5 | โครงการหนองผือ หมู่ที่ 7  บ้านโนนแคน | ขนาดกว้าง 115 เมตร ยาว 190 เมตร ลึก 0.50 เมตร ปริมาณดินขุดไม่น้อยกว่า 10,640 ลบ.ม. | / | อำเภอหัวตะพานดำเนินการ |
| 6 | โครงการขุดลอกห้วยวังเวินตอนบน บ้านสร้างถ่อใน  หมู่ที่ 3,13 | ขนาดกว้าง 40 เมตร ยาว 175 เมตร ลึก 2 เมตร ปริมาณดินขุดไม่น้อยกว่า 13,193 ลบ.ม. | / | อำเภอหัวตะพานดำเนินการ |
| 7 | โครงการก่อสร้างประปาบาดาลขนาดใหญ่ หมู่ 5 บ้านคึมน้อย | | / | อยู่ระหว่างดำเนินการ |
| 8 | โครงการก่อสร้างประปาบาดาล ขนาดใหญ่ หมู่ 9 บ้านนาคู | | / | อยู่ระหว่างดำเนินการ |

-5-

**ข้อ 4** สรุปการประเมินคุณภาพแผนพัฒนาสี่ปี (พ.ศ. 2561 – 2564) **(เอกสาร 4)** ดังนี้

|  |  |  |
| --- | --- | --- |
| **ประเด็นการพิจารณา** | **คะแนนเต็ม** | **คะแนนที่ได้** |
| 1. ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น | 20 | 17 |
| 2. การวิเคราะห์สภาวการณ์และศักยภาพ | 15 | 14 |
| 3. ยุทธศาสตร์ ประกอบด้วย | 65 | 53 |
| 3.1 ยุทธศาสตร์ขององค์กรปกครองส่วนท้องถิ่น | (10) | (9) |
| 3.2 ยุทธศาสตร์ขององค์กรปกครองส่วนท้องถิ่นในเขตจังหวัด | (10) | (8) |
| 3.3 ยุทธศาสตร์จังหวัด | (10) | (8) |
| 3.4 วิสัยทัศน์ | (5) | (4) |
| 3.5 กลยุทธ์ | (5) | (4) |
| 3.6 เป้าประสงค์ของแต่ละประเด็นกลยุทธ์ | (5) | (4) |
| 3.7 จุดยืนทางยุทธศาสตร์ | (5) | (4) |
| 3.8 แผนงาน | (5) | (4) |
| 3.9 ความเชื่อมโยงของยุทธศาสตร์ในภาพรวม | (5) | (4) |
| 3.10 ผลผลิต/โครงการ | (5) | (4) |
| รวมคะแนน | 100 | 84 |

-และประธานสภา อบต.สร้างถ่อน้อย ได้ให้สมาชิกสภา อบต.สร้างถ่อน้อย ได้ซักถามในประเด็นที่มีข้อสงสัย และไม่มีผู้ใดซักถามแล้วประธานจึงได้ขอมติที่ประชุมในวาระนี้

**มติที่ประชุม รับทราบ**

**ระเบียบวาระที่ 4 เรื่อง เพื่อพิจารณา**

**4.1 นายก อบต.สร้างถ่อน้อย เสนอร่างข้อบัญญัติ เรื่อง การควบคุมการเลี้ยงหรือปล่อยสุนัข และแมว**

**ขั้นรับหลักการ** ประธานสภา อบต.สร้างถ่อน้อย ได้หารือที่ประชุมว่าจะพิจารณาเป็น 3 วาระหรือไม่

ที่ประชุมเห็นชอบให้พิจารณาเป็น 3 วาระ และประธานสภา อบต.สร้างถ่อน้อยขอให้นายก อบต.สร้างถ่อน้อยชี้แจงข้อบัญญัติที่มีหลักการและเหตุผลประกอบ (ร่าง) ข้อบัญญัติองค์การบริหารส่วนตำบลสร้างถ่อน้อย

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงบันทึกหลักการและเหตุผลประกอบเรื่อง (ร่าง) ข้อบัญญัติองค์การบริหารส่วนตำบลสร้างถ่อน้อย เรื่อง การควบคุมการเลี้ยงหรือปล่อยสุนัข และแมว พ.ศ. 2561 ดังนี้

การควบคุมการเลี้ยงหรือปล่อยสุนัขและแมวให้เหมาะสมกับสภาพของพื้นที่ในชุมชน จะสามารถป้องกันไม่ให้เกิดปัญหาเหตุเดือดร้อนรำคาญสุนัขและแมว เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากโรคพิษสุนัขบ้า หรือโรคระบาดที่เกิดจากสุนัขและแมว สมควรกำหนดเขตควบคุมการเลี้ยงหรือปล่อยสุนัขและแมว จึงตราข้อบัญญัตินี้ และได้มอบให้นายเชวงศักดิ์ พุทโธ นักวิชาการสาธารณสุขชำนาญการได้ชี้แจงรายละเอียดเกี่ยวกับการจัดทำข้อบัญญัติ/เทศบัญญัติต่อไป

-6-

-นายเชวงศักดิ์ พุทโธ นักวิชาการสาธารณสุขชำนาญการ ได้ชี้แจงว่า ตามที่จังหวัดอำนาจเจริญแจ้งให้องค์กรปกครองส่วนท้องถิ่นดำเนินการขับเคลื่อนแผนยุทธศาสตร์การดำเนินโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี

ปี 2560 – 2563 ในยุทธศาสตร์ที่ 4 การขับเคลื่อนการดำเนินงานโรคพิษสุนัขบ้าในท้องถิ่น ซึ่งได้กำหนดเป้าหมายให้องค์กรปกครองส่วนท้องถิ่น มีข้อบัญญัติ/เทศบัญญัติเพื่อควบคุมการเลี้ยงและปล่อยสัตว์ ร้อยละ 60 ในปี 2561 และเพื่อให้การขับเคลื่อนแผนยุทธศาสตร์การดำเนินโครงการดังกล่าวเป็นไปอย่างมีประสิทธิภาพ และสัมฤทธิ์ผลตามเป้าประสงค์ จังหวัดจึงขอให้อำเภอแจ้งองค์กรปกครองส่วนท้องถิ่น ให้ดำเนินการจัดทำและประกาศใช้ข้อบัญญัติ/เทศบัญญัติ เรื่อง การควบคุมการเลี้ยงหรือปล่อยสัตว์ ให้แล้วเสร็จภายในเดือนธันวาคม 2561 และรายงานผลการดำเนินการให้จังหวัดทราบภายในวันที่ 31 ธันวาคม 2561 เพื่อจักรายงานให้กรมส่งเสริมการปกครองส่วนท้องถิ่นทราบต่อไป

-นายวัฒนา สมานพงษ์ สมาชิกสภาอบต.สร้างถ่อน้อย หมู่ 9 ขอให้นักวิชาการสาธารณสุขได้ชี้แจงให้ทราบรายละเอียดเป็นรายข้อของข้อบัญญัติด้วย

-นายเชวงศักดิ์ พุทโธ นักวิชาการสาธารณสุข ได้ชี้แจงรายละเอียด (ร่าง) ข้อบัญญัติองค์การบริหารส่วนตำบลสร้างถ่อน้อย เรื่องการควบคุมการเลี้ยงหรือปล่อยสุนัขและแมว พ.ศ. 2561 จนครบถ้วนแล้ว ประธานสภา อบต.สร้างถ่อน้อย ได้ขอมติที่ประชุมว่าเห็นควรรับหลักการข้อบัญญัติ/เทศบัญญัติองค์การบริหารส่วนตำบลสร้างถ่อน้อย เรื่อง การควบคุมการเลี้ยงหรือปล่อยสุนัข และแมว พ.ศ. 2561 หรือไม่

**มติที่ประชุม เห็นชอบ 23 เสียง**

**ไม่เห็นชอบ - เสียง**

**4.2 สภาอบต.สร้างถ่อน้อย พิจารณาร่างข้อบัญญัติ เรื่อง การควบคุมการเลี้ยงหรือปล่อยสุนัข และแมว**

**ขั้นอภิปราย** ประธานสภาอบต.สร้างถ่อน้อย ได้ให้มีการอภิปรายในประเด็นที่สงสัย โดยอภิปรายและซักถามในประเด็นที่สงสัยดังนี้

-นายวิชิต สุขใจ สมาชิกสภาอบต.สร้างถ่อน้อย หมู่ 12 ได้อภิปรายว่าในการจัดทำ ร่าง ข้อบัญญัติองค์การบริหารส่วนตำบลสร้างถ่อน้อย เป็นเรื่องที่ดีที่จะให้มีการดูแลควบคุมเกี่ยวกับสัตว์ แต่ขอให้ทาง อบต.สร้างถ่อน้อยได้ดูแลในเรื่องที่นอกเหนือจากการฉีดยาป้องกันโรคพิษสุนัขบ้า คืออยากให้มียาฉีดป้องกันโรคขี้เรื้อนและทำการควบคุมปริมาณสัตว์โดยการคุมกำเนิดด้วย

-นายบุญมา มาลาอุตม์ สมาชิกสภาอบต.สร้างถ่อน้อย หมู่ 10 เห็นว่าถ้ามีการควบคุมสัตว์ เช่นการลงทะเบียนและการกำหนดสถานที่ปล่อยสัตว์จะเป็นภาระแก่ประชาชนหรือไม่

-นายทองคำ สายสะอาด สมาชิกสภา อบต.สร้างถ่อน้อย หมู่ 1 เห็นว่า เรื่องนี้เป็นเรื่องที่ สมเด็จ พระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี ให้ความสำคัญแก่ท้องถิ่น เราน่าจะให้ความเห็นชอบเพื่อให้เกิดความปลอดภัยกับประชาชนและเป็นระเบียบเรียบร้อย

-7-

**4.3 สภาอบต.สร้างถ่อน้อย พิจารณาร่างข้อบัญญัติ เรื่อง การควบคุมการเลี้ยงหรือปล่อยสุนัข และแมว**

**ขั้นลงมติ** ประธานสภาอบต.สร้างถ่อน้อย ได้ถามที่ประชุมนี้ว่าเห็นสมควรให้ข้อบัญญัติองค์การบริหารส่วนตำบลสร้างถ่อน้อย เรื่อง การควบคุมการเลี้ยงหรือปล่อยสุนัข และแมว พ.ศ. 2561 ตราเป็นข้อบัญญัติหรือไม่

**มติที่ประชุม -เห็นชอบ 23 เสียง**

**-ไม่เห็นชอบ - เสียง**

**4.4 เรื่องการคัดเลือกสมาชิกสภาอบต.สร้างถ่อน้อย เพื่อเป็นกรรมการในคณะกรรมการหลักประกันสุขภาพ จำนวน 2 คน**

-นายธนิต เสียงใส ปลัดอบต.สร้างถ่อน้อย ในฐานะกรรมการและเลขานุการของกองทุนหลักประกันสุขภาพ อบต.สร้างถ่อน้อย ได้ชี้แจงว่าตามที่ได้มีการคัดเลือกกรรมการจำนวน 2 คน ไปเป็นกรรมการในกองทุนหลักประกันสุขภาพของตำบลสร้างถ่อน้อย บัดนี้กรรมการได้หมดวาระลง จึงต้องมีการเลือกใหม่ ขอให้ที่ประชุมได้พิจารณาคัดเลือกตัวแทนจากสมาชิกสภาอบต. จำนวน 2 คน

-ประธานสภาอบต.สร้างถ่อน้อย ขอให้ที่ประชุมเสนอชื่อผู้สมควรเป็นกรรมการ โดยมีผู้รับรอง 2 คน มีผู้เสนอ ดังนี้

1. นายวิชิต สุขใจ สมาชิกสภาอบต.สร้างถ่อน้อย หมู่ 12 เสนอ นายสมร มูลเพ็ญ สมาชิกสภาอบต.สร้างถ่อน้อย หมู่ 12 มีผู้รับรองคือ นายอุทัย สมบูรณ์ สมาชิกสภาอบต.สร้างถ่อน้อย หมู่ 9 และนายสมบัติ อุดดมลาภ สมาชิกสภาอบต.สร้างถ่อน้อย หมู่ 10

2. นายอุทัย สมบูรณ์ สมาชิกสภาอบต.สร้างถ่อน้อย หมู่ 9 เสนอ นายสมพงษ์ อาศัย สมาชิกสภาอบต.สร้างถ่อน้อย หมู่ 7 มีผู้รับรองคือ นายถวิล กลมเกลียว สมาชิกสภาอบต.สร้างถ่อน้อย หมู่ 7 และนายอุบล กุลวงค์ สมาชิกสภาอบต.สร้างถ่อน้อย หมู่ 11

-และไม่มีผู้ใดเสนอชื่ออีก ประธานสภาอบต.สร้างถ่อน้อย จึงได้กล่าวว่า 1.นายสมร มูลเพ็ญ สมาชิกสภาอบต.สร้างถ่อน้อย หมู่ 12 2.นายสมพงษ์ อาศัย สมาชิกสภาอบต.สร้างถ่อน้อย หมู่ 7 เป็นตัวแทนสมาชิกสภาอบต.สร้างถ่อน้อยในคณะกรรมการกองทุนหลักประกันสุขภาพพื้นที่ตำบลสร้างถ่อน้อย

**มติที่ประชุม รับทราบ**

**ระเบียบวาระที่ 5 เรื่อง อื่นๆ (ถ้ามี)**

-นายทองคำ สายสะอาด สมาชิกสภาอบต.สร้างถ่อน้อย หมู่ 1 ขอให้จัดทำโครงการที่มีการเทลานคอนกรีตบริเวณหลักบ้านให้เรียบร้อยด้วย

-นายยอดเพชร พรมหล่อ ผู้อำนวยการกองช่าง รับว่าจะดำเนินการประสานผู้รับจ้างทำงานให้เรียบร้อยตามแบบแปลนที่ อบต.กำหนด

-นายบุญมา มาลาอุตม์ สมาชิกสภาอบต.สร้างถ่อน้อย หมู่ 10 สอบถามถึงโครงการที่ดำเนินการไปแล้วปรากฏว่าดินหลังท่อเกิดการทรุดตัว และก่อนที่จะคืนเงินประกันสัญญาขอให้ซ่อมแซมถนนสายทางไปฝายท่าช้างด้วย

-8-

-นายยอดเพชร พรมหล่อ ผู้อำนวยการกองช่าง ได้ชี้แจงว่าทางอบต.สร้างถ่อน้อยจะได้ทำหนังสือให้ผู้รับจ้างมาซ่อมแซมก่อนที่จะคืนเงินค้ำประกันสัญญาทุกครั้งและจะดำเนินการให้

-นายสมร มูลเพ็ญ สมาชิกสภาอบต.สร้างถ่อน้อย หมู่ 12 ขอให้ทางอบต. ดำเนินการแก้ไขร่องน้ำบริเวณศาลาประชาธิปไตย หมู่ 12 ด้วยเพราะยังไม่ได้ดำเนินการ และขอทราบว่าหลังจากขึ้นค่าน้ำประปาแล้วมีผลให้ได้กำไรหรือขาดทุนเมื่อเปรียบเทียบค่าน้ำค่าไฟและค่าบริหารจัดการ

-นายดาบชัย พิทักษ์เทพสมบัติ นายกอบต.สร้างถ่อน้อย ได้แจ้งว่าเรื่องร่องระบายน้ำจะเร่งดำเนินการให้ ส่วนค่าน้ำประปามีผลการดำเนินการอย่างไรจะให้เจ้าหน้าที่จัดเก็บทำตารางเปรียบเทียบในการชี้แจงครั้งต่อไป

-นายวิชิต สุขใจ สมาชิกสภาอบต.สร้างถ่อน้อย หมู่ 12 ได้ขอเรียนเชิญคณะผู้บริหาร สมาชิกสภา และเจ้าหน้าที่ทุกคนร่วมงานยกฉัตรที่วัดหนองคำวงศ์ วันที่ 19 พฤศจิกายน 2561

-นายบุญมา มาลาอุตม์ สมาชิกสภาอบต.สร้างถ่อน้อย หมู่ 10 ได้สอบถามโครงการเงินสะสมที่ยังไม่ดำเนินการจะดำเนินการในช่วงใดและขอให้ทำถนนดินและลงท่อสายทางไปท่าช้างด้วย

-นายสมพงษ์ อาศัย สมาชิกสภาอบต.สร้างถ่อน้อย หมู่ 7 สอบถามถึงโครงการจ่ายขาดเงินสะสมถนนสายทางโนนเค็ง ขอให้ดำเนินการด้วย

-นายดาบชัย พิทักษ์เทพสมบัติ นายกอบต.สร้างถ่อน้อย จะดำเนินการตามที่ทางสมาชิกสภาอบต. ทั้งสองท่านได้เสนอ โดยจะให้พัสดุเร่งดำเนินการจัดจ้างต่อไป

-นายอุบล กุลวงค์ สมาชิกสภาอบต.สร้างถ่อน้อย สอบถามโครงการขยายเขตไฟฟ้าปี 2561 ได้ดำเนินการหรือยัง

-นายยอดเพชร พรมหล่อ ผู้อำนวยการกองช่าง ได้ชี้แจงว่าเรื่องขยายเขตไฟฟ้าจะดำเนินการช้าอยู่ 1 ปี โครงการปี 2560 จะดำเนินการแล้วเสร็จก็ปี 2561 และขณะนี้โครงการไฟฟ้าส่องสว่างและขยายเขตไฟฟ้าของปี 2561 ได้จ่ายเงินเรียบร้อยแล้ว

-นายทองคำ สายสะอาด สมาชิกสภาอบต.สร้างถ่อน้อย หมู่ 1 สอบถามโครงการไฟฟ้าส่องสว่าง/ขยายเขตของหมู่ 1 เป็นเงิน 60,000 บาท ไม่มีการกำหนดจำนวนต้น

-นายยอดเพชร พรมหล่อ ผู้อำนวยการกองช่าง ชี้แจงว่าการประมาณการจะเป็นของไฟฟ้า เฉลี่ยแล้วขยายไฟฟ้าแรงต่ำต้นละ 12,000 บาท ช่วงห่างประมาณต้น 40 เมตร

-นางวิไลวรรณ ลุนพรม นักวิชาการศึกษา แจ้งเรื่องการจัดงานประเพณีลอยกระทรงร่วมกับทางอำเภอหัวตะพาน ในวันที่ 21-22 พฤศจิกายน 2561 และได้ชี้แจงรายละเอียดค่าใช้จ่ายในการจัดงานโครงการสืบสานงานประเพณีลอยกระทงประจำปี 2561 ดังนี้

1. ค่าจ้างเหมาตกแต่งขบวนแห่พร้อมเครื่องเสียงและคณะฟ้อน จำนวน 30 คน เป็นเงินจำนวน 30,000 บาท

2. ค่าจ้างเหมาทำกระทงจากวัสดุธรรมชาติ เป็นเงินจำนวน 15,000 บาท

3. ค่าอาหารและเครื่องดื่มแบบไม่มีแอลกอฮอล์ เป็นเงินจำนวน 5,000 บาท

รวมเป็นเงินทั้งสิ้น 50,000 บาท

-9-

-หลังจากที่นักวิชาการศึกษาได้ชี้แจงรายละเอียดเกี่ยวกับค่าใช้จ่ายในการจัดงานแล้ว ที่ประชุมเห็นชอบให้นายกอบต.สร้างถ่อน้อยและเจ้าหน้าที่ดำเนินการในเรื่องต่างๆไม่ว่าจะเป็นเรื่องกการจัดหานางนพมาศและขบวนฟ้อนเพื่อเข้าร่วมประกวดในการจัดงานประเพณีลอยกระทงในครั้งนี้

-การประชุมได้ดำเนินการมาจนถึงเวลา 15.45 น. ประธานสภาองค์การบริหารส่วนตำบล สร้างถ่อน้อย จึงได้กล่าวปิดประชุม

ลงชื่อ ธนิต เสียงใส ผู้บันทึกรายงานการประชุม

(นายธนิต เสียงใส)

เลขานุการสภาองค์การบริหารส่วนตำบลสร้างถ่อน้อย

ลงชื่อ สมร มูลเพ็ญ กรรมการตรวจรายงานการประชุม

(นายสมร มูลเพ็ญ)

สมาชิกสภาองค์การบริหารส่วนตำบลสร้างถ่อน้อย หมู่ 12

ลงชื่อ บุญมา มาลาอุตม์ กรรมการตรวจรายงานการประชุม

(นายบุญมา มาลาอุตม์)

สมาชิกสภาองค์การบริหารส่วนตำบลสร้างถ่อน้อย หมู่ 10

ลงชื่อ อุทัย สมบูรณ์ กรรมการตรวจรายงานการประชุม

(นายอุทัย สมบูรณ์)

สมาชิกสภาองค์การบริหารส่วนตำบลสร้างถ่อน้อย หมู่ 9

ลงชื่อ สุวรรณ์ บุษย์จันทร์ ผู้ตรวจรายงานการประชุม

(นายสุวรรณ์ บุษย์จันทร์)

ประธานสภาองค์การบริหารส่วนตำบลสร้างถ่อน้อย